News Update: ผู้ก่อตั้ง JD.com ขอยุติบทบาทบริหาร เป็นรายที่ 4 หลังรัฐบาลจีนคุมเข้ม ตามรอยแจ๊ก หม่า ขออยู่เบื้องหลังแทน - FINNOMENA
ริชาร์ด หลิว ผู้ก่อตั้ง JD.com บริษัทอีคอมเมิร์ซขนาดใหญ่ในจีน ประกาศยุติบทบาทบริหารเบื้องหน้า และแต่งตั้ง Xu Lei CEO ของ JD Retail มาดูแลการบริหารงานประจำวันแทน
8 ก.ย. 2564

ริชาร์ด หลิว ผู้ก่อตั้ง JD.com บริษัทอีคอมเมิร์ซขนาดใหญ่ในจีน ประกาศยุติบทบาทบริหารเบื้องหน้า และแต่งตั้ง Xu Lei CEO ของ JD Retail มาดูแลการบริหารงานประจำวันแทน
ริชาร์ด หลิว ถือเป็นผู้บริหารบริษัทเทคโนโลยีจีนรายที่ 4 ที่ประกาศยุติบทบาทงานเบื้องหน้า แล้วไปบริหารงานเบื้องหลังแทน ท่ามกลางการตรวจสอบที่คุมเข้มของรัฐบาลจีน
ก่อนหน้านี้ในปี 2019 แจ็ค หม่า ผู้ร่วมก่อตั้ง Alibaba ประกาศลาออกจากตำแหน่ง CEO โดยมอบอำนาจให้ แคเนียล จาง รับช่วงต่อแทน ตามมาด้วยโคลิน หวง ผู้ก่อตั้ง Pinduoduo ได้ประกาศลาออกจากตำแหน่ง CEO ในเดือน มี.ค. และเมื่อไม่นานมานี้ จางอีหมิง ผู้ก่อตั้ง ByteDance ประกาศยุติบทบาท CEO โดยให้เหตุผลว่ายังขาดทักษะด้านบริหาร
อย่างไรก็ตาม ริชาร์ด หลิว ยังคงดำรงตำแหน่งประธานเจ้าหน้าที่บริหาร (CEO) และ คณะกรรมการบริหารของบริษัทต่อไป เพื่อไปโฟกัสการกำหนดยุทธศาสตร์ระยะยาวของบริษัทอย่างเต็มที่
ริชาร์ด หลิว กล่าวในแถลงการณ์ว่า แม้การออกแบบกลยุทธ์ระยะยาวและการมองสู่อนาคต จะเป็นเรื่องที่ท้าทายและทำได้ยาก แต่นี่คือสิ่งที่ถูกต้องและสำคัญที่สุดของอุตสาหกรรมนี้ 
อ้างอิง: https://mgronline.com/around/detail/9640000088834
https://www.posttoday.com/world/662442
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
jd.com
News Update
หุ้นจีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA